Nereids/hu

A nereidek egy meglehetősen szokatlan faj még a világ széles felhozatalához viszonyítva is. Megjelenésük hasonlít a szárazföldi humanoid emlősökhöz, viszont ezzel széles ellentétben testük csípőtől lefelé halra emlékeztet. Hajukkal kapcsolatban megemlítendő, hogy esetükben a tenger kékjével vagy zöldével toldódik ki az emberek hajszínspektruma (ez néha bőrszínükre is jellemző)

Természetesen vízben élnek, egészen pontosan meleg vizű tengerekben. Mágikus eredetű faj lévén a sellők mindegyike születésüktől fogékony az elsősorban víz elemű mágiára ami kiváltképpen (és kivétel nélkül) erős bennük. Ez a tömény mágikus koncentráció teszi képessé őket a könnyed alakváltásra, ami alatt alsó testük humánná alakulása értendő. Erre a faj minden egyes tagja képes, táptalajt adva azon elképzelésnek miszerint őseik valamelyik humanoid faj egyedei lehettek, bár hasonlóról egy hagyomány sem tesz említést. Ugyanezt támaszthatja alá hogy túlnyomó részük alapvető alakjukban általában viselnek több-kevesebb ruhát vagy ékszert (jellemzően karpereceket). Persze ez ellen is beszélnek bizonyos tények: bár sellő találhat vonzónak szárazföldi "rokont", utódnemzésre ezekkel a fajokkal képtelenek. Valójában a sellők szépsége emberi szemmel még a nemes elfekével is vetekszik, hangjuk pedig érzelmeket válhat ki: például haragos beszédük nyugtalanít (ritkán akár megrémítő is lehet), a szomorú elbizonytalanít, illetve a vidám jobb kedvre derít.

Alapvetően nagyon agilisek ami emberi alakjukban is megnyilvánul, természetesen miután megtanulnak lábon járni és eszerint mozogni (beleértve az emberi alakban való úszást is). A jellemük általában szabadabb mint más lényeké. Fegyvereket ők is ismernek és használnak, de általában olyat ami mind a szárazföldön mind a tenger mélyén hasznukra válik, tehát elsősorban lándzsákat és szigonyokat. Megtalálgatóak tengermélyi királyságaik más-más értékrendekkel és törvényekkel, de gyakoriak a magányosan tengereket járó sellők is. Minden "kis civilizációjukban" azonos vallás lelhető fel: saját pantheonjuk névtelen isteneiben hisznek és általában nem kételkednek más istenek létezésében, de megtagadják velük szembeni alárendeltségüket

Ami szinte mindannyiuk személyiségében fellelhető az a szárazföldi civilizációkkal szembeni bizalmatlanságuk, ami miatt nehezen fogadnak el maguk fölött szárazföldi méltóságokat és az ottani törvényeket is zömében csak látszatra tisztelik, kivételt képezve olyan kikötővárosok ahol lazák a rájuk vonatkozó szabályok. Ezért él számos sellő kalózparadicsomokban (mint például Gabyr) sőt mi több csatlakozik kalózhajók legénységéhez, bár türelmesebb és általában kevésbé szadisztikus jellemükkel kicsit kilógnak a sorból, viszont "mágikus kétéltű" szokásaikból adódó előnyeik miatt rendszerint szívesen látott matrózok.

Artongrach déli partjain fel-felbukkannak nem emberibb alakban is, viszont északabbra (mint például Etrandban) már mese számba mennek, gyakran inkább negatív módon tenger démonoknak hívva őket akik hajósokat csalnak vad hullámok közé gyönyörű de csalfa énekeikkel. Itt az alakváltó képességükről nem hallottak. Az erre felé néha megforduló sellők talán éppen ezen okok miatt nem fedik fel igazi alakjukat, természetes módon nem állva szándékukban kipróbálni hogy milyen szívesen akarhatnák kipurgálni őket Titanius hű hívei.

Attribútumok (FRPG)
Megengedett jellemek: bármelyik, kivéve Törvényes Gonosz és Törvényes Jó

Nem lehetséges másodlagos fajok: Vérfarkas, Vámpír, Lich